# Almindelig Revling

### Fra Wikipedia, den frie encyklopædi

| Almindelig Revling | ?

Revling med modne bær.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Ericales (Lyng-ordenen)
Familie: | Ericaceae (Lyng-familien)
Slægt: | Empetrum (Revling)
Art: | Empetrum nigrum

Almindelig Revling (Empetrum nigrum) (Sortebær) vokser på heder og tørvemoser. Det er en lave, krybende dværgbuske med opstigende grene. Barken er lysebrun og glat. Bladene er nåleagtige og faste. Blomsterne er små og lyserøde, og sidder særbo, sådan at der findes rent hanlige og rent hunlige planter. Bærrene er små og faste med hårde sten.

Ikke-synlige træk

Rodnettet er fint og trådagtigt, men planten lever i symbiose med mycorrhizasvampe, så den klarer sig på selv mager, udpint jord. Bærrene smager melet og ikke specielt lækkert.

Størrelse

0,30 × 2,50 m (30 × 4 cm/år).

Hjemsted

Planten hører hjemme på den nordlige halvkugle, hvor den optræder på heder og i moser. Her danner den plantesamfund sammen med f.eks. Almindelig Blåtop, Almindelig Ene, Djævelsbid, Gul Snerre, Hede-Melbærris og Hedelyng. Underarten Fjeld-Revling (Empetrum nigrum ssp. hermaphroditum) er en vigtig del af vegetationen på Grønland.

Anvendelse

Revling kan bruges som saft eller suppe. Og så er de fortrinlige til hjemmelavet Bjæsk eller Bitter. Planten er egnet som bunddække i surbundsbede.

## [redigér] Se også

- Bær

## [redigér] Kilder/henvisninger

- Foreningen Vegetaren

Hentet fra "http://da.wikipedia.org../../../a/l/m/Almindelig_Revling_ca26.html"

Kategorier: Taksonomisk beskrevet | Plantearter | Nytteplanter

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- Suomi
- Polski
- Svenska